ประกาศคณะกรรมการกํากับหลักทรัพย์และตลาดหลักทรัพย์

ที่ กน. 23/2542

เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม

(ฉบับที่ 3)

 อาศัยอํานาจตามความในมาตรา 14 และมาตรา 117 แห่งพระราบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นวรรคสองของข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541

 "ระยะเวลาการเสนอขายหน่วยลงทุนของกองทุนปิดและกองทุนเปิดตามวรรคหนึ่งต้องมีระยะเวลาไม่เกินหกเดือนนับตั้งแต่วันถัดจากวันที่บริษัทจัดการได้รับอนุมัติให้จัดตั้งและจัดการกองทุนรวมนั้น ในกรณีที่มีความจําเป็นและสมควร สํานักงานอาจพิจารณาขยายระยะเวลาดังกล่าวได้อีกไม่เกินหกเดือน"

 ข้อ 2 ให้เพิ่มความต่อไปนี้เป็นวรรคสองของข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541

 "ห้ามมิให้บริษัทจัดการลงทุนในหรือมีไว้ซึ่งหลักทรัพย์หรือทรัพย์สินอื่น หรือหาดอกผลโดยวิธีอื่นตามวรรคหนึ่ง หากผู้ออกหรือผู้เสนอขายหลักทรัพย์หรือทรัพย์สินอื่น หรือผู้ที่เข้าทําธุรกรรมกับบริษัทจัดการในการหาดอกผลดังกล่าว ไม่ใช่สถาบันการเงินที่มีกฎหมายเฉพาะจัดตั้งขึ้นหรือไม่ใช่นิติบุคคลที่จดทะเบียนจัดตั้งขึ้นตามกฎหมายไทย เว้นแต่ในกรณีดังต่อไปนี้

 (1) กรณีที่ผู้ออกหรือผู้เสนอขายหลักทรัพย์หรือทรัพย์สินอื่น หรือผู้ที่เข้าทําธุรกรรมกับบริษัทจัดการในการหาดอกผลดังกล่าวเป็นสาขาของธนาคารต่างประเทศที่ได้รับอนุญาตให้ประกอบการธนาคารพาณิชย์ตามกฎหมายว่าด้วยการธนาคารพาณิชย์ และการออก เสนอขาย หรือหาดอกผลนั้น มีวัตถุประสงค์เพื่อนําเงินมาใช้ในประเทศไทย 

 (2) กรณีที่เป็นการลงทุนในหรือมีไว้ซึ่งหลักทรัพย์ที่ได้รับอนุญาตจากสํานักงานให้เสนอขายในประเทศไทยได้ หรือ

 (3) กรณีอื่นที่ได้รับอนุญาตจากสํานักงาน"

 ข้อ 3 ให้ยกเลิกความในข้อ 26 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2542 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 2) ลงวันที่ 21 มิถุนายน พ.ศ. 2542 และให้ใช้ความต่อไปนี้แทน

 "ข้อ 26 การใช้ตัวเลขทศนิยมของมูลค่าทรัพย์สินสุทธิ มูลค่าหน่วยลงทุน ราคาขายและราคารับซื้อคืนหน่วยลงทุน หรือจํานวนหน่วยลงทุนของกองทุนรวม ให้บริษัทจัดการดําเนินการดังต่อไปนี้

 (1) กรณีกองทุนปิด

 (ก) คํานวณและประกาศมูลค่าทรัพย์สินสุทธิเป็นตัวเลขโดยมีทศนิยมสองตําแหน่ง โดยใช้วิธีการปัดเศษทศนิยมตามหลักสากล

 (ข) คํานวณมูลค่าหน่วยลงทุนเป็นตัวเลขโดยมีทศนิยมห้าตําแหน่ง โดยใช้วิธีการปัดเศษทศนิยมตามหลักสากล และประกาศมูลค่าหน่วยลงทุนเป็นตัวเลขโดยมีทศนิยมสี่ตําแหน่ง โดยตัดทศนิยมตําแหน่งที่ห้าทิ้ง

 (2) กรณีกองทุนเปิด

 (ก) คํานวณและประกาศมูลค่าทรัพย์สินสุทธิเป็นตัวเลขโดยมีทศนิยมสองตําแหน่ง โดยใช้วิธีการปัดเศษทศนิยมตามหลักสากล

 (ข) คํานวณมูลค่าหน่วยลงทุนเป็นตัวเลขโดยมีทศนิยมห้าตําแหน่ง โดยใช้วิธีการปัดเศษทศนิยมตามหลักสากล สําหรับมูลค่าหน่วยลงทุนเพื่อใช้ในการคํานวณราคาขายหน่วยลงทุนให้ปัดเศษทศนิยมตําแหน่งที่สี่ขึ้น ส่วนมูลค่าหน่วยลงทุนเพื่อใช้ในการคํานวณราคารับซื้อคืนหน่วยลงทุนให้ตัดทศนิยมตําแหน่งที่ห้าทิ้ง 

 (ค) ประกาศมูลค่าหน่วยลงทุนตามที่คํานวณได้ใน (2)(ข) เป็นตัวเลขโดยมีทศนิยมสี่ตําแหน่ง โดยตัดทศนิยมตําแหน่งที่ห้าทิ้ง และประกาศราคาขายและราคารับซื้อคืนหน่วยลงทุนตามที่คํานวณได้ใน (2)(ข)

 (ง) คํานวณจํานวนหน่วยลงทุนเป็นตัวเลขโดยมีทศนิยมห้าตําแหน่ง โดยใช้วิธีการปัดเศษทศนิยมตามหลักสากล แต่ให้ใช้ผลลัพธ์เป็นตัวเลขโดยมีทศนิยมเพียงสี่ตําแหน่ง โดยตัดทศนิยมตําแหน่งที่ห้าทิ้ง

 ในกรณีที่มีผลประโยชน์เกิดขึ้นจากการคํานวณตามวรรคหนึ่ง ให้บริษัทจัดการนําผลประโยชน์นั้นรวมเข้าเป็นทรัพย์สินของกองทุนรวม" 

 ข้อ 4 ให้เพิ่มความต่อไปนี้เป็นข้อ 26/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมลงวันที่ 16 ธันวาคม พ.ศ. 2541 ดังต่อไปนี้ 

 "ในกรณีที่มูลค่าทรัพย์สินสุทธิ มูลค่าหน่วยลงทุน จํานวนหน่วยลงทุน ราคาขายหน่วยลงทุน และราคารับซื้อคืนหน่วยลงทุนของกองทุนรวมไม่ถูกต้อง ให้บริษัทจัดการดําเนินการตามหลักเกณฑ์และวิธีการที่สํานักงานประกาศกําหนด"

 ข้อ 5 ให้เพิ่มความต่อไปนี้เป็นข้อ 46/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมลงวันที่ 16 ธันวาคม พ.ศ. 2541 ดังต่อไปนี้

 "ข้อ 46/1 ในกรณีที่ปรากฏว่ากองทุนเปิดมีมูลค่าหน่วยลงทุนหรือมีผู้ถือหน่วยลงทุนเป็นไปตามหลักเกณฑ์ที่จะต้องดําเนินการเพื่อเลิกกองทุนเปิดตามข้อ 46 ให้บริษัทจัดการได้รับการยกเว้นไม่ต้องปฏิบัติตามประกาศนี้ในเรื่องดังต่อไปนี้

 (1) การจัดทําและจัดส่งหนังสือชี้ชวนใหม่ให้เป็นปัจจุบันตามข้อ 6(2) (ง) หากวันที่ปรากฏเหตุตามหลักเกณฑ์ดังกล่าวเกิดขึ้นก่อนหรือในวันที่ครบกําหนดจัดทําหรือจัดส่งหนังสือชี้ชวน

 (2) การจัดทําและจัดส่งรายงานการลงทุนตามข้อ 13 วรรคสอง ข้อ 20 วรรคสอง ข้อ 21 วรรคสอง และข้อ 22 วรรคสอง หากวันที่ปรากฏเหตุตามหลักเกณฑ์ดังกล่าวเกิดขึ้นก่อน

 (3) การจัดทํารายงานพอร์ตโฟลิโอ ดูเรชัน (portfolio duration) ตามข้อ 15 วรรคสอง และข้อ 16 วรรคสอง นับตั้งแต่วันที่ปรากฏเหตุตามหลักเกณฑ์ดังกล่าว และการจัดส่งรายงานดังกล่าว หากวันที่ปรากฏเหตุตามหลักเกณฑ์ดังกล่าวเกิดขึ้นก่อนหรือในวันที่ครบกําหนดจัดส่งรายงาน

 (4) การจัดทํารายงานการลงทุนตามข้อ 18 วรรคสอง นับตั้งแต่วันที่ปรากฏเหตุตามหลักเกณฑ์ดังกล่าว และการจัดส่งรายงานดังกล่าว หากวันที่ปรากฏเหตุตามหลักเกณฑ์ดังกล่าวเกิดขึ้นก่อนหรือในวันที่ครบกําหนดจัดส่งรายงาน

 (5) การจัดทําและจัดส่งรายงานเพื่อแสดงข้อมูลตามข้อ 35 และข้อ 36 หากวันที่ปรากฏเหตุการณ์ตามหลักเกณฑ์ดังกล่าวเกิดขึ้นก่อนหรือในวันที่ครบกําหนดจัดทําหรือจัดส่งรายงาน

 (6) การคํานวณมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน และราคารับซื้อคืนหน่วยลงทุนตามข้อ 24(2) นับตั้งแต่วันที่ปรากฏเหตุตามหลักเกณฑ์ดังกล่าว และการประกาศมูลค่าและราคาดังกล่าวตามข้อ 24 วรรคสี่ นับตั้งแต่วันทําการถัดจากวันที่ปรากฏเหตุตามหลักเกณฑ์ดังกล่าว"

 ข้อ 6 ในช่วงระยะเวลาตั้งแต่เริ่มต้นไตรมาสที่สี่ของปี พ.ศ. 2542 ถึงสิ้นสุดไตรมาสที่หนึ่งของปี พ.ศ. 2543 หากปรากฏว่ามีข้อเท็จจริงใดในกรณีดังต่อไปนี้เกิดขึ้นอันเนื่องมาจากปัญหาปี ค.ศ. 2000 ให้บริษัทจัดการได้รับยกเว้นการปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมวันที่ 16 ธันวาคม พ.ศ. 2541 ดังนี้

(1) ในกรณีที่ผู้ดูแลผลประโยชน์ประสบปัญหาอันเนื่องมาจากปัญหาปี ค.ศ. 2000 ให้บริษัทจัดการประกาศมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน และราคารับซื้อคืนหน่วยลงทุนของกองทุนรวมได้โดยอาจไม่ต้องมีการรับรองโดยผู้ดูแลผลประโยชน์ตามข้อ 24 วรรคสาม แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ทั้งนี้ ในประกาศนั้นบริษัทจัดการต้องจัดให้มีข้อความที่แสดงว่ามูลค่าหรือราคาดังกล่าวไม่ได้รับการรับรองโดยผู้ดูแลผลประโยชน์ และเมื่อผู้ดูแลผลประโยชน์ได้แก้ไขปัญหาปี ค.ศ. 2000 เรียบร้อยแล้ว ให้บริษัทจัดการดําเนินการให้ผู้ดูแลผลประโยชน์รับรองมูลค่าหรือราคาดังกล่าว ด้วย

(2) ในกรณีที่ปรากฏว่ากองทุนปิดหรือกองทุนเปิดใดมีผู้ถือหน่วยลงทุนหรือมีมูลค่าหน่วยลงทุนเป็นไปตามหลักเกณฑ์ที่จะต้องดําเนินการเพื่อเลิกกองทุนปิดหรือกองทุนเปิดตามข้อ 45 หรือข้อ 46 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 แล้วแต่กรณี ให้บริษัทจัดการได้รับยกเว้นการดําเนินการเพื่อเลิกกองทุนรวมตามที่กําหนดในข้อดังกล่าว

 คําว่า "ปัญหาปี ค.ศ. 2000" ตามวรรคหนึ่ง หมายความว่า ปัญหาเกี่ยวกับ

คอมพิวเตอร์และอุปกรณ์ที่ควบคุมด้วยไมโครโปรเซสเซอร์ที่อาจจะเกิดขึ้นเนื่องจากปี ค.ศ. 2000

 ข้อ 7 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา

เป็นต้นไป

 ประกาศ ณ วันที่ 1 พฤศจิกายน พ.ศ. 2542 

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์